L'Autoritat Catalana de Protecció de Dades (APDCAT) ha organitzat, amb la col·laboració del Mobile World Capital, una nova jornada en el marc del Mobile World Congress en la que s'han analitzat els desafiaments de la intel·ligència artificial i la protecció de dades personals.
La directora de l'APDCAT, M. Àngels Barbarà, i del director general de Telefónica Catalunya, Comunitat Valenciana, Regió de Múrcia i Illes Balears, Kim Faura, han inaugurat aquesta jornada, en la que s'ha analitzat la intel·ligència artificial i com afecta a les persones, en drets tan bàsics com la llibertat.
M. A. Barbarà ha afirmat, al llarg de la seva intervenció, que la innovació i el desenvolupament han d'estar integrats per una visió humanista on la persona ha d'estar en el centre de les decisions i s'ha d'empoderar les persones perquè puguin formar part activa del desenvolupament de la societat digital.
En aquest sentit, la directora de l'APDCAT ha recalcat que la tecnologia ens ha de servir a nosaltres i no a la inversa i també ha reclamat transparència i explicabilitat sobre els algoritmes per entendre com funcionen, i per poder oposar-se al seu ús quan es consideri oportú.
I ha reblat que si la informació es fa servir per influir en les persones i conduir-les en la presa de decisions, sense que en siguin conscients, és produeix la invasió de drets i llibertats.
La directora ha remarcat que la intel·ligència artificial té grans beneficis per millorar la vida persones i de la societat, però que cal treballar en una visió comuna del que és la intel·ligència artificial que incorpori la responsabilitat sobre els drets de les persones.
Les dades s'han convertit en l'eix de la innovació, i la responsabilitat corporativa de les organitzacions exigeix, també, la garantia sobre els drets de les persones.
Així mateix, M. Àngels Barbarà ha explicat que el Mobile World Congress se centra en la connectivitat intel·ligent i es tracten temes com el desenvolupament de noves empreses basades en la tecnologia, la monetització de la internet de les coses, la connectivitat intel·ligent per crear un futur conduit per les dades (data-driven future), la innovació en intel·ligència artificial i l'ètica.
Aquest darrer tema va centrar la 40a Conferència internacional d'autoritats de protecció de dades on l'APDCAT hi va participar.
Per la seva banda, el director general de Telefónica Catalunya, Comunitat Valenciana, Regió de Múrcia i Illes Balears, Kim Faura, ha assenyalat que, des de la seva entitat. sempre han volgut vigilar els perills de les dades, perquè aquestes dades són dels usuaris i no de l'entitat.
Per això, ha destacat que els usuaris han de donar el consentiment perquè, des de l'entitat, sàpiguen què poden fer amb les dades.
Al llarg de l'acte, celebrat al Movistar Centre de Barcelona, també s'han dut a terme dues conferències: una sobre " Ètica i privacitat a la intel·ligència artificial ", a càrrec del director de la Càtedra de privacitat i transformació digital Microsoft – Universitat de València, Ricard Martínez; i una segona conferència sobre " Auditoria de l'aprenentatge profund enfront del secret industrial ", a càrrec del catedràtic d'enginyeria informàtica i investigador ICREA – Acadèmia de la Universitat Rovira i Virgili, director de la Càtedra UNESCO de Privadesa de dades i fundador de CYBERCAT, Josep Domingo-Ferrer.
Per acabar, ha tingut lloc una taula rodona per tractar l' impacte social de la intel·ligència artificial, moderada pel catedràtic i vicedegà de l'Escola de Doctorat a La Salle – Universitat Ramon Llull i cap del grup de recerca Data Science for the Digital Society, Xavier Vilasís.
En aquesta taula, hi ha intervingut Karma Peiró, periodista especialitzada en tecnologies de la informació i comunicació i col·laboradora de l'informe "Automating Society.